CELEX: 62022TN0090
Language: el
Date: 2022-02-18 00:00:00
Title: Υπόθεση T-90/22: Προσφυγή της 18ης Φεβρουαρίου 2022 — Kande Mupompa κατά Συμβουλίου

4.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/41
            
         
      Προσφυγή της 18ης Φεβρουαρίου 2022 — Kande Mupompa κατά Συμβουλίου
      (Υπόθεση T-90/22)
      (2022/C 148/54)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Alex Kande Mupompa (Κινσάσα, Λαϊκή Δημοκρατία του Κονγκό) (εκπρόσωποι: T. Bontinck, P. De Wolf, A. Guillerme και T. Payan, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση (ΚΕΠΠΑ) 2021/2181 του Συμβουλίου της 9ης Δεκεμβρίου 2021 (1) καθόσον με αυτήν διατηρείται το όνομα του προσφεύγοντος στην υπ’ αριθ. 7 θέση του παραρτήματος της εν λόγω αποφάσεως·
               
            
                  —
               
               
                  να ακυρώσει τον εκτελεστικό κανονισμό (ΕE) 2021/2177 του Συμβουλίου, της 9ης Δεκεμβρίου 2021 (2) καθόσον με αυτόν διατηρείται το όνομα του προσφεύγοντος στην υπ’ αριθ. 7 θέση του παραρτήματος I του ως άνω κανονισμού·
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο, ο προσφεύγων προβάλλει προσβολή των δικαιωμάτων του άμυνας. Στο πλαίσιο αυτό, ο προσφεύγων διατυπώνει διάφορες αιτιάσεις όσον αφορά την προσβολή των δικαιωμάτων του στο πλαίσιο των διαδικασιών οι οποίες οδήγησαν στην επιβολή και στην ανανέωση από το Συμβούλιο περιοριστικών μέτρων εις βάρος του και, ιδίως, την προσβολή του δικαιώματός του ακροάσεως υπό προσήκουσες συνθήκες.
               
            
                  2.
               
               
                  Με τον δεύτερο λόγο, ο προσφεύγων προβάλλει την ύπαρξη πρόδηλου σφάλματος εκτιμήσεως στην οποία φέρεται ότι υπέπεσε το Συμβούλιο όσον αφορά τη συμμετοχή του προσφεύγοντος σε πράξεις οι οποίες συνιστούν σοβαρές παραβιάσεις των ανθρωπίνων δικαιωμάτων στη Λαϊκή Δημοκρατία του Κογκό. Ο προσφεύγων επικρίνει το πλαίσιο επανεξετάσεως που προηγήθηκε της ανανεώσεως των εις βάρος του περιοριστικών μέτρων και αμφισβητεί κάθε τρέχουσα δική του εμπλοκή στα γεγονότα στα οποία βασίστηκε η απόφαση περί συμπεριλήψεως του ονόματός του στον κατάλογο των προσώπων τα οποία αφορά η απόφαση 2010/788/ΚΕΠΠΑ.
               
            
         (1)  Απόφαση (ΚΕΠΠΑ) 2021/2181 του Συμβουλίου, της 9ης Δεκεμβρίου 2021, για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό (ΕΕ 2021, L 443, σ. 75).
      
         (2)  Εκτελεστικός κανονισμός (ΕΕ) 2021/2177 του Συμβουλίου, της 9ης Δεκεμβρίου 2021, για την εφαρμογή του άρθρου 9 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ 2021, L 443, σ. 3).